Diari Oficial de la Generalitat Valenciana


Sumari del DOGV 8489, del 19-02-2019 (2019/1196)

Notificació de la sentència dictada en el rotlle d'apel·lació número 810/2018.
------------------------------------------------------------------------------

### Dades del document

Número de DOGV
:   8489

Data del DOGV
:   19-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1196


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 810/2018. [2019/1196]  
La Secció Sisena de l'Audiència Provincial de València ha dictat, en el rotlle d'apel·lació número 810/2018, una resolució l'encapçalament i part dispositiva de la qual són com segueix:  
  
«Sentència número 35  
President: José Antonio Lahoz Rodrigo.  
Magistrats: María Mestre Ramos i Amparo Salom Lucas.  
València, 31 de gener de l'any 2019  
La Secció Sisena de l'Audiència Provincial de València, integrada pels magistrats anotats al marge, han vist aquest recurs d'apel·lació interposat contra la Sentència de data 16 de març de 2018, dictada en actuacions de judici ordinari 1147/2017, tramitades pel Jutjat de Primera Instància número 4 de Gandia.  
Han sigut part en el recurs com a apel·lant demandant l'entitat mercantil Caixabank, SA, representada per la procuradora dels tribunals Elena Medina Cuadros i assistida del lletrat Daniel Sáez Castro; com a apel·lat-demandat, Lucas Miguel Sánchez, representat per la procuradora dels tribunals María Isabel Gomar Santapau i assistit del lletrat Antonio Frasquet Campuzano i la demandada apel·lada María Gloria Moratal Peiró, no compareguda en aquesta alçada.  
És ponent María Mestre Ramos.  
Disposa:  
1r. Estimar el recurs d'apel·lació interposat per l'entitat mercantil Caixabank, SA.  
2n.  
1. Es declara el venciment anticipat de l'obligació de pagament del contracte de crèdit hipotecari subscrit entre les parts.  
2. Es condemna María Gloria Moratal Peiró i Lucas Miguel Sánchez a pagar a la part actora la quantitat de dos-cents huitanta-quatre mil sis-cents quaranta euros amb cinquanta-huit cèntims d'euro (284.640,58 euros), el principal i els interessos ordinaris més l'interés remuneratori des de la presentació de la demanda fins a la sentència i, a partir d'aquesta, els establits en l'article 576 de la Llei d'enjudiciament civil.  
  
3r. En aquesta alçada No es fa una condemna expressa en costes processals; en primera instància, s'imposen a la part apel·lant.  
4t. Amb devolució del depòsit.  
Aquesta sentència no és ferma i en contra es podrà interposar un recurs de cassació davant de la Sala Civil del Tribunal Suprem, si s'acredita interés cassacional. El recurs s'interposarà per mitjà d'un escrit presentat en aquest tribunal en el termini de vint dies hàbils comptadors des de l'endemà de la notificació (art. 477 i 479, LECn).  
També podran interposar un recurs extraordinari per infracció processal davant de la Sala Civil del Tribunal Suprem per algun dels motius previstos en la LECn. Caldrà interposar el recurs per mitjà d'un escrit presentat davant d'aquest tribunal dins dels vint dies hàbils comptadors des de l'endemà de la notificació (art. 470.1 i disposició final setzena, LECn), recurs extraordinari per infracció processal o recurs de cassació per interés cassacional.  
Aquesta és la nostra sentència, que pronunciem, manem i firmem.»  
  
  
I per a la publicació corresponent en el Diari Oficial de la Generalitat Valenciana, a fi de notificar-la a la part incompareguda demandada apel·lada, María Gloria Moratal Peiró.  
  
València, 6 de febrer de 2019.- La lletrada de l'Administració de justícia: Inmaculada Ripollés Martínez.